[bookmark: _Hlk190243715]Opis poslova i podaci o plaći
Viši stručni suradnik za pravne poslove i javnu nabavu

Potrebno stručno znanje:
· Sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke, 
· najmanje jedna godina radnog iskustva na odgovarajućim poslovima, 
· posjedovanje važećeg certifikata u području javne nabave, 
· državni ispit II. razine.

Opis poslova:
	- Sudjeluje u pripremi i organizira provođenje svih poslova javne nabave i nabave roba, radova i usluga za potrebe Grada, proračunskih korisnika i trgovačkih društava u suvlasništvu i vlasništvu Grada.


	- Sudjeluje u izradi Plan javne nabave male i velike vrijednosti te druge propisane evidencije i izvješća iz područja javne nabave.

	- Sudjeluje u implementaciji i razvoju sustava e-nabave i drugih naprednih tehnologija za provedbu javne nabave te prati propise i stručnu literaturu iz područja javne nabave, redovito se usavršava i održava certifikat u području javne nabave.


	- Brine o zakonitosti zahtjeva za provedbu postupka javne nabave, sudjeluje u izradi tehničkih specifikacija (opisa predmeta nabave) u dijelu usklađenosti istih sa zakonodavnim okvirom javne nabave te obavlja kontrolu usklađenosti ugovora/okvirnog sporazuma s odabranom ponudom i dokumentacijom o nabavi prije potpisa.


	- Sudjeluje i priprema podneske, očitovanja u žalbenim postupcima pred Državnom komisijom za kontrolu postupaka javne nabave i u upravnim sporovima vezanim za javnu nabavu.


	- Obavlja pravne i opće poslove prvenstveno iz djelokruga upravnog tijela te prema potrebi i pravne poslove iz djelokruga ostalih upravnih tijela 10 Prati zakone, druge pravne propise i pravnu praksu iz djelokruga rada upravnog tijela.

	- Prati zakone, druge pravne propise i pravnu praksu iz djelokruga rada upravnog tijela.

	- Izrađuje nacrte prijedloga odluka, rješenja, pravilnika, ugovora te drugih akata iz djelokruga rada upravnog tijela.

	· - Obavlja druge poslove po nalogu pročelnika.



Podaci o plaći radnog mjesta:
Plaću čini umnožak koeficijenta složenosti poslova za radno mjesto Višeg stručnog suradnika za pravne poslove i javnu nabavu u Upravnom odjelu za urbanizam, komunalni sustav i ekologiju Grada Bakra, određenog Odlukom o koeficijentima za obračun plaće službenika i namještenika Grada Bakra (Službene novine Grada Bakra 07/26) i osnovice za izračun plaća, a iznosi 2.461,93 € bruto koja se uvećava za 0,5% za svaku navršenu godinu radnog staža. 

KLASA: 112-01/26-01/9
URBROJ: 2170-2-04/4-26-10
Bakar, 03. srpnja 2026.
   

Povjerenstvo za provedbu natječaja



